Jovenel Moïse

Jovenel Moïse (☆ 26 di yüni 1968 na Trou du Nord, Haiti - † 7 di yüli 2021 na Petionville, Haiti) tabata un empresario i polítiko haitiano, ku tabata e di 43 presidente di Haiti for di 2017 te na su morto na 2021. 

Moïse tabata presidente di Haiti for di febrüari 2017, despues ku el a gana e elekshon nashonal na novèmber 2016. Na yüni di aña 2019 a tene manifestashonnan di protesta den henter Haiti kontra e korupshon bou di e gobièrnu di Moïse. Miles di hende a sali riba kaya i durante un desorden a mata dos manifestante. A pidi pa Moïse pa retira. E obisponan katóliko romano di e pais a apoya e manifestantenan. Den un karta nan a skirbi ku e korupshon den e pais a bira "un engaño organisá". Nan a pidi gobièrnu pa skucha pueblo.'Bisschoppen Haïti steunen protestacties', Nederlands Dagblad, 12 juni 2019, blz. 7

 Asesinato 
Den e anochi di 6 pa 7 di yüli 2021, Moïse a wòrdu asesiná ora tiradónan no identifiká a drenta su kas. Su kasá a keda interná den hospital ku heridanan.President Haïti Jovenel Moïse doodgeschoten in eigen huis, Nieuwsblad, 7 juli 2021. Archivá dia 9 di aprel 2022. Na 2023, empresario haitiano-chileno Rodolphe Jaar a ser kondená na bida na Merka pa su papel den morto di Moïse. Jaar a yuda mersenarionan kolombiano ku arma pa e asesinato.

Category:Hende
Category:Politiko
Category:Haiti